আসানসোল দুর্গাপুর ট্রাফিক পুলিসের পথ নিরাপত্তা শিবির

আসানসোল: মঙ্গলবার আসানসোল দুর্গাপুর পুলিস কমিশনারেটের উদ্যোগে অন্ডাল থানা ও ট্রাফিকের সহযোগিতায় টপ লাইন মোড়ের কাছে ট্রাফিক সচেতনতা শিবিরের আয়োজন করা হল। তার সঙ্গে ছিল বিনামূল্যে স্বাস্থ্য পরীক্ষা শিবির ও চক্ষু পরীক্ষার ব্যবস্থা। বাস-লরির চালক ও খালাসিদের বিনামূল্যে করোনা ভ্যাকসিনের ব্যবস্থাও করা হয়েছিল ওই শিবিরে।

এদিন প্রায় একশো প্রথম ডোজ ও দুশো দ্বিতীয় ডোজের ভ্যাকসিন দেওয়া হয়। প্রায় একশো জন চক্ষু পরীক্ষা করান। দুশো জনের স্বাস্থ্য পরীক্ষা করা হয়। স্থানীয় বাসিন্দারা পুলিসের এই উদ্যোগে খুব খুশি।

আরও পড়ুন- হাওড়ার লিলুয়ায় বিদ্যুৎ পর্ষদের পাওয়ার হাউসে বিধ্বংসী আগুন

চলছে শিবির

এই অনুষ্ঠানে উপস্থিত ছিলেন ডিসি ট্র্যাফিক আনন্দ রায় (আইপিএস) , এসিপি আসানসোল দুর্গাপুর পুলিশ কমিশনারেট দেবরাজ রায়, ট্রাফিক এসিপি তুহিন চৌধুরী,বিডিও অন্ডাল সুদীপ্ত বিশ্বাস ,অন্ডাল এসিপি তাহীদ আনোয়ার অন্ডাল থানার ভারপ্রাপ্ত আধিকারিক শান্তনু অধিকারী ওসি ট্র্যাফিক অন্ডাল চিন্ময় মণ্ডল, ছিলেন সি আই বি পিন্টু সাহা। এই অনুষ্ঠান ছাড়াও পথ নিরাপত্তা বিষয়ক নাটিকাও প্রদর্শন করা হয় ।